Swingers
Swingers ir 1996. gada ASV kinokomēdija, kuras režisors ir Dags Laimens, bet scenārija autors Džons Favro. Filmā galvenās lomas atveido Džons Favro, Vinss Vons, Rons Livingstons, Patriks Van Horns, Alekss Deserts un Hetere Greiema. Filma stāsta par diviem nenodarbinātiem aktieriem 1990. gadu Holivudā. Filmas Swingers pirmizrāde notika 1996. gada 18. oktobrī un to izplatīja Miramax Films. Filma saņēma pozitīvu kritiķu novērtējumu un guva labus finansiālos panākumus, padarīja Favro, Vonu, Greiemu un Linigstonu par zvaigznēm, kā arī aizsāka Laimena karjeru. Tīmekļa vietnē Rotten Tomatoes filmai ir 88% vērtējums. 2011. gadā žurnāls Empire filmu Swingers iekļāva savā 50 labāko ASV neatkarīgo filmu saraksta 49. vietā.